**KONKURSA NOLIKUMS**

**Projektu vērtēšanas ekspertu atlasei**

**I Vispārīgie jautājumi**

* 1. Konkursa mērķis ir veikt projektu vērtēšanas ekspertu atlasi projektu pieteikumu izvērtēšanai Sabiedrības integrācijas fonda (turpmāk – Fonds) administrētajās programmās, kurās projektu pieteikumu iesniedzēji ir nevaldības organizācijas un kurām projektu pieteikumu iesniegšanas konkursi ir 2021.gadā.
  2. Projektu vērtēšanas ekspertu uzdevums ir izvērtēt projektu pieteikumus atbilstoši kvalitātes vērtēšanas kritērijiem un nepieciešamības gadījumā arī specifiskajiem kritērijiem, kuri minēti projektu pieteikumu konkursu nolikumos, Fonda norādītajā termiņā.
  3. Konkrēti vērtēšanas termiņi tiks noteikti līgumā.
  4. Konkursā uz vakantajām projektu vērtēšanas ekspertu vietām var pieteikties fiziskas personas.
  5. Paredzamā summa par viena projekta izvērtēšanu pēc kvalitātes vērtēšanas kritērijiem ir līdz 30,00 EUR. Samaksas summā ietverti šādi ar atalgojumu saistītie nodokļi – darba ņēmēja valsts sociālās apdrošināšanas obligātās iemaksas un iedzīvotāju ienākuma nodoklis.

**II Konkursa norise**

* 1. Fonda sekretariāts izsludina atklātu konkursu uz vakantajām programmas projektu vērtēšanas ekspertu vietām. Konkursu izsludina Fonda interneta vietnē ([www.sif.gov.lv](http://www.sif.gov.lv)).
  2. Pretendenti iesniedz pieteikumus par piedalīšanos konkursā (CV un motivācijas vēstuli) elektroniski, nosūtot uz e-pasta adresi: pasts@sif.gov.lv līdz **2021.gada 15.janvāra plkst. 12:00**.
  3. Fonda sekretariāts izvērtē pretendentus atbilstoši Konkursa nolikumā noteiktajiem ekspertu kvalifikācijas, pārbaudes testa vērtēšanas un specifiskajiem kritērijiem.

**III Pretendentu vērtēšana**

* 1. Pretendentu atbilstību kvalifikācijas kritērijiem pārbauda divi Fonda darbinieki neatkarīgi viens no otra, pamatojoties uz pretendentu iesniegtajiem CV un motivācijas vēstulēm.
  2. Pretendentus vērtē atbilstoši šādiem kvalifikācijas kritērijiem:

|  |  |  |
| --- | --- | --- |
| **A. Ekspertu kvalifikācijas kritēriji** | | |
| **Nr.** | **Kritērijs** | **Vērtējums** |
| A.1. | augstākā izglītība | jā/nē |
| A.2. | vismaz 3 gadu pieredze darbā ar projektiem un zināšanas par projektu vadību un finanšu vadību vai vērtēšanu | jā/nē |
| A.3. | pieredze nevaldības sektorā vai izpratne par nevaldības sektoru | jā/nē |

* 1. Ja pretendents ir saņēmis kādā no kvalifikācijas kritērijiem, kas norādīti šā nolikuma 3.2.punktā, vērtējumu “nē”, tiek atzīts par neatbilstošu un tiek noraidīts.
  2. Pretendentiem, kas atbilst visiem noteiktajiem kvalifikācijas kritērijiem, projektu vērtēšanas prasmes pārbauda ar testa palīdzību. Testa uzdevums ir veikt Fonda sagatavotā valsts budžeta finansētās programmas “NVO fonds” testa projekta izvērtēšanu atbilstoši dažiem Fonda norādītajiem projektu pieteikumu kvalitātes vērtēšanas kritērijiem, novērtējot projekta atbilstību katram kritērijam ar punktiem un sniedzot pamatojumus vērtējumam.
  3. Pārbaudes testa rezultāti tiek izvērtēti atbilstoši šādiem vērtēšanas kritērijiem:

|  |  |  |
| --- | --- | --- |
| **B. Pārbaudes testa vērtēšanas kritēriji** | | |
| **Nr.** | **Kritērijs** | **Maksimālais punktu skaits** |
| B.1. | projekta pieteikumā identificētas būtiskākās nepilnības  *(„jā, visas” – 3 punkti, „liela daļa” – 2 punkti, „dažas” – 1 punkts, “nevienu”- 0 punkti)* | 3 |
| B.2. | sniegts adekvāts vērtējums, proti, pretendenta piešķirtais kopējais punktu skaits neatšķiras no Fonda sekretariāta piešķirtā kopējā punktu skaita par vairāk nekā 25%  *(vērtē pēc „jā/nē” principa, kur „jā” atbilst vērtējumam 2 punkti, “nē”- 0 punkti)* | 2 |
| B.3. | vērtētāja sniegtie pamatojumi vērtējumiem atbilst piešķirtajam punktu skaitam un ir pietiekami detalizēti, konkrēti, objektīvi un pamatoti  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši”- 0 punkti)* | 3 |
|  | **Kopā** | **8** |

* 1. Pārbaudes testa rezultātus izvērtē vismaz divi Fonda sekretariāta darbinieki neatkarīgi viens no otra.
  2. Galīgo pretendenta pārbaudes testā iegūto punktu skaitu nosaka, aprēķinot vidējo aritmētisko punktu skaitu no testa rezultātu vērtētāju piešķirtajiem punktiem. Pretendenti, kuri pārbaudes testā ieguvuši mazāk nekā 5 punktus, tiek noraidīti.
  3. Pretendenti, kuri pārbaudes testā ieguvuši vismaz 5 punktus, tiek vērtēti pēc šādiem specifiskajiem kritērijiem:

|  |  |  |
| --- | --- | --- |
| **C. Specifiskie kritēriji** | | |
| **Nr.** | **Kritērijs** | **Maksimālais punktu skaits** |
| C.1. | pieredze projektu vērtēšanā  *(jā,ir pieredze – 1, nav pieredzes -0)* | 1 |
| C.2. | pieredze projektu īstenošanā  *(jā,ir pieredze – 1, nav pieredzes -0)* | 1 |
| C.3. | zināšanas par valsts un pašvaldību institūciju sniegtajiem pakalpojumiem, lai mazinātu Covid-19 krīzes radītās sekas visos Latvijas reģionos  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši”- 0 punkti)* | 3 |
| C.4. | zināšanas par pilsoniskās sabiedrības attīstības, interešu aizstāvības un sabiedrības integrācijas jautājumiem  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši”- 0 punkti)* | 3 |
| C.5. | zināšanas par nevaldības organizāciju darbību ģimenēm draudzīgas vides veidošanā un un sabiedrības līdzdalības veicināšanā  *(„ļoti labi” – 3 punkti, „labi” – 2 punkti, „apmierinoši” – 1 punkts, “neapmierinoši”- 0 punkti)* | 3 |
|  | **Kopā** | **11** |

* 1. Pretendentu atbilstību specifiskajiem kritērijiem izvērtē viens Fonda sekretariāta darbinieks, pamatojoties uz pretendentu iesniegtajiem CV un motivācijas vēstulēm.
  2. Pretendentiem specifisko kritēriju kopsummā jāiegūst vismaz 7 punkti.
  3. Pretendenti, kuri visos kritērijos būs ieguvuši vismaz minimālo punktu skaitu, tiks sarindoti dilstošā secībā pēc iegūtā kopējā punkta skaita. Ja vairāki pretendenti būs ieguvuši vienādu punktu skaitu, priekšroka tiks dota pretendentam, kurš būs ieguvis augstāku vērtējumu pārbaudes testa vērtēšanas kritērijos un C.4.kritērijā “Zināšanas par pilsoniskās sabiedrības attīstības, interešu aizstāvības un sabiedrības integrācijas jautājumiem”.

**IV Konkursa rezultātu paziņošana**

* 1. Fonda sekretariāts informē pretendentus par konkursa rezultātiem.
  2. Fonda sekretariāta direktors ar apstiprinātajiem projektu vērtēšanas ekspertiem slēdz akorda darba līgumus par projektu pieteikumu vērtēšanu, kurā nosaka eksperta pienākumus un tiesības, eksperta atlīdzību par projektu pieteikumu vērtēšanu, objektivitātes un konfidencialitātes ievērošanas un interešu konflikta deklarēšanas noteikumus un citus noteikumus, kas regulē eksperta darbu.
  3. Ekspertus programmas projektu pieteikumu izvērtēšanai apstiprina projektu vērtēšanas komisija, ņemot vērā atklātā projektu pieteikumu konkursa ietvaros saņemto projektu pieteikumu skaitu un iespējamās interešu konflikta situācijas. Pārējie ekspertu kandidāti tiek iesaistīti vērtēšanas procesā pēc vajadzības kā rezerves eksperti.

Sekretariāta direktore Zaiga Pūce